Ich, Hans Mùller, schulth̄s ze Baden, bekenn und tuͦn kundt mengklichem mit disem brieff, das uff den tag, dato disz briefs,
fùr mich und offen verbannen gericht komen sint die erbern, bescheidnen Hans Gräff, burger ze Baden, an einem und Cuͦnrat
Widmer, der erwirdigen, geistlichen frowen, der aͤptischin und conventes des gotzhuses Kùngsfelden, vollmaͤchtigˀ bott und diener,
am andern teil. offnot der genant Hans Gräff durch sinen fùrsprechen, wie er eins rechten, redlichen koͧffes fùr sich und sin
erben verköfft und ze köffent geben hab den obgenan̄te fröwen, der aͤptissin und convent des gedachten gotzhuses, und Cuͦnratē
Widmer, egemeldot, an ir statt ein pfund haller jaͤrlichs zins und geltes und jecklichs jàrs besunder ze weren uff sanct
Johans tag, des heiligen toͤffers, usser von und ab sinem hus und hofstatt in der Halden, an Hansen Zermur hus gelegen, das
sin eigen und sust niemans pfand waͤr dan̄ sins bruͦders umb zweintzig pfund haller nach uszwysung eins briefs, darumb geben.
in dem koff habe er im selber vorbehebt einen widerkoͧff und losung, wen̄ er oder sin erben kainen mit der sum̄ geltes darūb
dan̄ das pfund haller geltes koͧft sy, das sy das widerkoffen und das hus desshalb ledig machen moͤgen. und sye der koͧff
beschechen umb zweintzig und vier pfund haller, dero er von den gedachten frowen, der äptissin und convent, ōch Cuͦnratē
Widmer, irem gewaltsbotten, an Cuͦnraten Gräffen sinem bruͦder gantz gewert und bezalt sye nach sinem vollen benuͤgen. und
daruff so suͤnde er hie und woͤlte das obgenant pfund haller geltes uff ablosung fùr sich und sin erben uff dem gedachtē
hus gern vertigen und zuͦ der gedachten frowen und Cùnraten Widmˀs handen in irm namē gern bringen. und liesz an recht,
wie er das tuͦn soͤlt, das es kraft haben möcht nu und hienach fùr alle gebresten und infaͤlle. do ward nach miner, des
obgenan̄te schulth̄n, umfräg uff den eyd erteilt, das disz alles wie obgemeldot ist, mit uffgeben, entzichen, mit des obgen̄t₎
Hans Gräfen hand fùr sich und sind erben beschechen soͤlt in min hand als in eins richters nach recht. und ich es dan̄ alles in
gemeldoter màsz uff abloͤsen bevelhen Cuͦnraten Widmˀ in namen und statt der gemeldot₎ frawen zuͦ Kùngsfelden, das nu ze stund
beschach wie gericht und urteil gab und das aber nach miner umfräg uff den eyd erteilt ward, das uff gäb, entzichen, vertigen,
lihen und enphachen, mit hand, mund, worten und wercken, so recht und redlich beschechen wär, das es billich nu und hienach
guͦt kraft, voͤllig macht hant und haben soͤlt fùr alle gebresten und infàlle nach der statt Baden recht, syt und gewonheit.
und begerte des der genant Cuͦnrat Widmˀ eins briefs, das er in liesse machen. und ich, obgenantˀ schulth̄s, den sigelte von
des gerichtes wegen. hie by waren und sint gezùgen Hans Howdenast, Hans Nesselhuff, Uͦlmā Meyˀ, Hans Gebhart, Hans
Surlawli, Burckhart Sarwurckˀ, Hans Bind und Uͦlrich Owˀ, des gerichtes ze Baden, und ander erber lùt. und zuͦ urkund
hab ich, obgenantˀ Hans Mùller, schulth̄s, min eigen insigel offenlich und mit urteil laussen hencken an disen brieff, der geben
ist uff zinstag nàchst vor sanct Johans tag, des toͤffers, des jares, als man zalt von der gepùrt Cristi tusent
vierhundert fùnftzig und fùnff jàre.